google/wiki40b huggingface dataset:
Kincardine Castle

Kincardine Castle er en festning i Kincardineshire i nordøstlige Skottland.
Festningen ble bygget formet som en romslig firkant på 1300-tallet, men ble revet i 1645. Nord for de gamle ruinene ligger det nye Kincardine Castle som ble reist på 1800-tallet ved Ruthven Water, 1,5 km sør for Auchterarder i Perth and Kinross. Det moderne slottet er mer en herskapsbolig enn en festning.
På midten av 1200-tallet tok Malise, jarlen av Strathearn, landområdene Kincardine fra David Graham. Sistnevntes etterkommer, hertugen av Montrose fikk tittelen jarl av Kincardine i 1644.
I 1296 signerte John Balliol kapitulasjonen overfor Edvard I av England etter en kort krig som markerte begynnelsen på den skotske uavhengighetskrig. Den gamle festningen ble revet av jarlen av Argyll i 1645, og ruinene viser nå kun fragmentene av en vegg og deler av vollgraven.
Dronning Maria Stuart besøkte området og slottet i 1561.
Rælingen kunstforening

Rælingen kunstforening (RKF) ble etablert i 1979 og har sine faste lokaler i Sandbekkstua.
I 2016 har RKF ca. 350 betalende medlemmer og arrangerer 12–14 utstillinger i året i tillegg til turer og andre arrangementer. RKF har fire datterforeninger med utøvende medlemmer: RKFs Fotoklubb, RKFs Maleklubb, Rælingen viseklubb og Åpen stue.
RKFs kunstsamling:
- Innkjøpte arbeider fra tidligere utstillinger som hovedsakelig er utlånt til skoler og institusjoner.
- En gave fra Olav Christopher Jenssen i form av en samling av opprinnelig 28 innrammede store tegninger. Gaven ble i 2012 supplert med ytterligere 2 arbeider i forbindelse med at samlingen fikk ny plassering i foajeen i Rælingen Rådhus.
- En samling som i 2016 består av 5 skulpturer som er plassert i området rundt Sandbekkstua.
Rælingen kunstforening er medlem av Norske Kunstforeninger, og ble i 2005 tildelt prisen som «Årets kunstforening 2004» blant Norske kunstforeningers ca. 190 medlemsforeninger.
Pleomorphus

Levevis

Hettebladbiller er særlig aktive i varme og solskinn.

Utbredelse

Slekten er utbredt i Australia.
Antonín Panenka

Fotballkarriere

Panenka var en offensiv midtbanespiller kjent for sin utsøkte pasnings- og frisparkteknikk. Han spilte for Bohemians Praha i Tsjekkoslovakia i store deler av karrieren sin. Han spilte aldersbestemt fotball der fra 1959, og ble i klubben helt fram til 1981. Da gikk han til Rapid Wien i Østerrike, hvor han ble seriemester to ganger og cupmester en gang. I 1985 gikk han til VSE St. Pölten hvor han spilte to sesonger. Helt på tampen av sin karriere spilte han i lavere divisjoner i Østerrike, for klubbene Slovan Wien, ASV Hohenau og Kleinwiesendorf. Han la skoene på hylla i 1993. Panenka arbeider i dag som president i fotballklubben Bohemians 1905 i Praha.

«Panenka-straffe»

Mest kjent er Panenka for straffesparket som avgjorde EM-finalen i 1976. På iskaldt vis lobbet Panenka det avgjørende straffesparket i mål bak en utspilt Sepp Maier i det Vest-Tyske målet, i EM-historiens første straffesparkkonkurranse.
"Hvis jeg skyter hardt, kan keeperen redde skuddet. Men hvis jeg skyter i en lett bue, så har han ikke muligheten til å kaste seg tilbake igjen, for han er ingen akrobat. Jeg visste det ville gå, ikke 100 %, men 1000 %, for ingen har tatt en slik straffe før. Det var kun spørsmål om å gjøre det. Det var perfekt innøvd, for jeg hadde trent på dette i to år. "
Straffesparket er (forsøkt) kopiert av andre utallige ganger siden.
Bob Bertemes

Idrettskarriere

Bertemes deltok ved De europeiske småstatslekene 2011 (Games of the Small States of Europe) i Schaan i Liechtenstein, der han kom på 3.-plass i kulestøt, bak islandske Ódinn Björn Thorsteinsson og kypriotiske Georgios Arestis. Samme år deltok han ved junior-EM i friidrett 2011 i Tallinn, men kastet 17,42 i kvalifiseringsrunden, der han ble 23. beste utøver, og nådde ikke finalen. 
Ved junior-VM i friidrett 2012 i Barcelona kom han på 8.-plass i kvalifiseringsrunden, med 19,33 meter, og ble kvalifisert til finalen. I finalen fikk han ingen gyldige kast, og kom sist av de 12 som var kvalifisert. 
Han kom på nytt på 3.-plass ved De europeiske småstatslekene 2013, som ble arrangert i Luxembourg. Hans lengste kast var på 17,65 meter, som var ny luxembourgsk rekord i denne øvelsen. Kulestøt ble vunnet av Danijel Furtula. Bertemes deltok deretter ved U23-EM i friidrett 2013, men ble slått ut i kvalifiseringsrunden med 13. lengste kast. Luxembourg deltok i Third League ved Lag-EM i friidrett 2013, og Bertemes vant her kulesstøtkonkurransen, som ga 12 poeng i lagkonkurransen, der Luxembourg kom på 5.-plass. Han deltok også ved Jeux de la Francophonie 2013, der han kom på 4.-plass, med en ny nasjonal rekord på 18,78 meter. 
Belgia deltok igjen i Third League ved Lag-EM i friidrett 2014, og denne gangen kom han på 2.-plass i kulestøtkonkurransen, bak Kemal Mesic. 
Ved EM i friidrett innendørs 2015 satte han ny nasjonal innendørsrekord i kvalifiseringen, med 20,56 meter, og i finalen kastet han 20,48 meter og kom på 5.-plass. Han kom på 5.-plass ved European Cup Winter Throwing 2015, da han kastet 19,85 meter. Dette var nasjonal rekord i kulestøt utendørs. Han vant kulestøt ved De europeiske småstatslekene 2015, og ved U23-EM i friidrett 2015 kom han på 2.-plass bak kroatiske Filip Mihaljević. 
Han forbedret den nasjonale rekorden utendørs til 19,87 ved VM i friidrett 2015, dette var det 14. lengste kastet i kvalifiseringen. Han nådde ikke finalen i dette mesterskapet.
DS «Hjejlen»

DS «Hjejlen» er en dansk hjuldamper i stål som holder til i Silkeborg.
DS «Hjejlen» ble bygget i København i 1861 på Baumgarten & Burmeisters Maskinbyggeri, det senere Burmeister & Wain. 
Hjejle er dansk for heilo.
Galiche Rock

Galiche Rock (bulgarsk скала Галиче, ‘Skala Galitsje’) er en stor holme utenfor Somovit Point på østkysten av Robert Island i Sør-Shetlandsøyene i Antarktis som strekker seg 300 meter fra nordvest til sørøst og 180 meter nordøst-sørvest.
Galiche Rock ligger 150 meter nordøst for Somovit Point, 780 meter sør for Kitchen Point og 900 meter nord for Batuliya Point.
Holmen er kalt opp etter bebyggelsen Galitsje nordvest i Bulgaria.
Stealaway

Stealaway er en ungdomsroman skrevet av den engelske forfatteren K.M. Peyton. Boken ble utgitt i 2001.

Handling

I Stealaway foregår handlingen på Bloodybow Castle i Skottland. Nicky flytter dit, fordi moren hennes er hestetrener og har fått jobb hos amerikaneren Mr. Robson. Men det foregår mystiske ting på stedet, og Nicky og Jed, sønnen til Mr. Robson, bestemmer seg for å undersøke hva som foregår. En natt bestemmer de seg for å overnatte i hagen, og de våkner av at det blåser og at de hører hovslag.
De går ut av teltene sine, og får se en gammel krigshest med et skjelett komme mot seg. Da kommer den hvite mystiske hoppen fra stallen, og hjelper dem.
Orithales

Utseende

En middelsstor (ca. 10 millimeter), avlang, blank, svart smeller. Hodet er kort og bredt, med små fasettøyne, hos noen arter er disse rundet utstående. Antennene er lange og kraftig sagtakkede til svakt kamformede hos hannen, kortere og mer moderat sagtakkede hos hunnen. Brystskjoldet (pronotum) er mer eller mindre firkantet sett ovenfra, gjerne omtrent så langt som bredt. Sidekantene er tydelig markerte, og bakhjørnene spisst, litt skrått tilbaketrukket. Dekkvingene er langsmale, omtrent så brede som brystskjoldet, med tydelige lengdestriper. 
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.

Utbredelse

Arten har en palearktisk utbredelse. Den er utbredt i hele Norge.
Ulver (band)

Historie

Ulver kan på mange måter sies å ha vært et foregangsgruppe for flere forskjellige sjangere, selv om de aldri har blitt kommersielt akseptert. At de hadde sitt utspring i det norske black metal-miljøet la grunnlaget for stilen gruppen hadde på de tre første platene sine. Gruppens tredje plate var Nattens Madrigal. Det meste av Ulvers musikk har en mørk og dyster stemning over seg.
I 1998 ga Ulver ut albumet Themes From Willian Blake's The Marriage of Heaven and Hell, et epos over to timer bygget på diktet Giftermålet mellom Himmel og Helvete av William Blake. Garm har ved flere anledninger referert til Blake og skal være veldig inspirert av verkene til dikteren.
Ulver har hele tiden beveget seg i en mer og mer elektronisk retning. Det store bruddet kom i 1999/2000 da de ga ut Metamorphosis EP og Perdition City som hadde et mye større electronica-preg over seg enn de tidligere platene. Blant fansen ble det uttrykt både glede og forargelse over det musikalske hamskiftet, noe fansen etter hvert ble vant til ettersom de måtte venne seg til det faktum at Ulver er en gruppe som alltid forandrer seg.
I 2002 og 2003 laget Ulver filmmusikk for de tre norske filmene Svidd neger, Salto, salmiakk og kaffe og Uno, i tillegg til den svenske kortfilmen Lyckantropen.
I 2009 ble ble den britiske komponisten og mulltiinstrumentalisten Daniel O'Sullivan fast medlem av gruppen. I 2011 kom albumet Wars of the Roses.
I 2014 ga de ut albumet Terrestrials i samarbeid med Sunn O))).
Bandets tolvte stuidoalbum, ATGCLVLSSCAP, kom i januar 2016. Tittelen er et akronym av de engelske ordene for de tolv stjernetegnene.
Stenobrium

Utseende

Små til middelsstore, slanke, brune trebukker.  Antennene er tynne og omtrent så lange som kroppen eller noe kortere. Pronotum er sylindrisk, mye smalere enn dekkvingene, som er jevnbrede. Beina er korte, lårene noe klubbeformede, ellers tynne.

Utbredelse

Slekten er utbredt i Kenya og Tanzania.
Ministrant

Den katolske kirke

De fleste ministranter er under 18 år gamle, men det er ingen øvre aldersgrense og det er ikke uvanlig at godt voksne personer utfører denne tjenesten. Det er heller ingen absolutt nedre aldersgrense, men normalt mener man at barn bør ha mottatt førstekommunion, noe som skjer i syvårsalderen, før de ministrerer. Dette for at de skal forstå alvoret i handlingene.
Tidligere kalte man ofte ministranter for altergutter, men i nyere tid har det også blitt åpnet for at piker kan ministrere, og man velger derfor heller et kjønnsnøytralt ord. Dette har vært omstridt mange steder, og det er stedets biskop som bestemmer om det skal tillates. I de katolske stift i Norge tillater man at piker ministrerer. Årsaken til at oppgaven har vært forbeholdt gutter ligger i at det blir sett på som en måte å prøve ut muligheten for om man har et prestekall, noe som i Den katolske kirke ikke er en aktuell problemstilling for piker.
De katolske ministrantenes nasjonale organ i Norge er Ministrantutvalget.

Kristensamfunnet

Det er normalt voksne som ministrerer. Ministrantene deltar i liturgien på vegne av menigheten og rekker presten nadverdselementene, flytter og holder bøker og kommer med rituelle svar.
Rapid application development

Rapid application development (RAD) er både et navn på alternativer til vannfallmodellen innen programvareutvikling og navnet på James Martin's tilnærmelse til rask utvikling. RAD legger mindre vekt på planlegging, og mer vekt på utvikling, mens vannfallmodellen legger vekt på rigoriøs spesifikasjon og planlegging.
RAD bruker prototyper i tillegg til, og endog i stedet for kravspesifikasjon. Gjennom en fleksibel prosess kan programvaren tilpasses situasjonen tilpasses i stedet for rigid definerte spesifikasjoner og planer fra starten. RAD er spesielt egnet til utvikling av brukergrensesnitt, og verktøy til bygging av grafiske brukergrensesnitt er ofte kalt rapid application development verktøy.
Skogsby

Skogsby er et tettsted i Mörbylånga kommune i Kalmar län på Öland i Sverige. I 2010 hadde tettstedet 569 innbyggere.
-isme

-isme er en vanlig etterhengt stavelse til mange fremmedord som brukes om sosiale, religiøse og åndshistoriske fenomener.
Ved å bruke -ismeformen i en muntlig eller skriftlig kommunikasjon, viser man til en mental kategori for den som mottar. Ofte sparer det mange ord. Som kommunikasjon er det en fordel at begge parter besitter omtrent samme kunnskapene – ellers kan kategoriseringen i seg selv lage misforståelser. Tilsvarende -ist for å betegne en tilhenger av den aktuelle -isme, for eksempel kommunist for en tilhenger av kommunismen.
-isme-begrepet går langt tilbake i tid, men ble for alvor synlig i åndslivet fra midten av 1800-tallet. Fra før ble det brukt om religioner: Buddhisme om Buddhas lære, muhammedanisme om Muhammeds lære osv. Etterhvert som kunnskap ble utbredt og tildels omstridt ble behovet for å skille ut, og skille seg ut sterkere.
Mange ismer fantes forøvrig i praksis inntil en eller flere lærde gransket fenomenet og fant sammenhenger og satte navn. Dette kan sies om kapitalismen som utviklet seg fra bankvesenet i senmiddelalderen og fikk navn i tiden omkring den industrielle revolusjon. Sosialismen fikk navn ganske tidlig, parallelt med liberalismen.
Noen ganger oppstår et ismebegrep ut fra en motparts sterke behov for å markere motsetninger. Dette kan sies om Darwins utviklingsteori som vakte sterk motstand blant tilhengere av Bibelens skapelsesberetning i bokstavelig forstand. De kalte seg kreasjon-ister og de andre for evolusjonister (ment som skjellsord) .
En hoved-isme kan ofte deles i flere underkategorier. Disse kan følge hverandre som en historisk utviklingsrekke, eller der kan oppstå skiller. I religionshistorien snakkes da om skisma (brudd), mens kunsthistorien snakker om secessjoner, kunstnergrupper eller skoledannelser.
Å lansere en ny isme og få den til å bli stående som varig del av begrepsapparaturen har vist seg å være både lett og vanskelig. Noen ganger er en spøk eller en nedsettende omtale  blitt stående, mens mange mere seriøse forsøk har mislykkes. Fauvistene gjorde en pressebeskrivelse av dem som «ville»(fauves) til et nyttig begrep, donaldismen var iflg. skaperen bare delvis seriøs, mens et forsøk gjennom en magistergradsavhandling på å lansere secessjonisme som beskrivelse  stiller i klasse med tanken på å gjøre skilsmisse til en bevegelse under navnet «divorsjonisme».
City Star Airlines

City Star Airlines var et flyselskap som hadde hovedbase i den skotske byen Aberdeen og var et heleid datterselskap av det islandske flyselskapet Landsflug. Selskapet startet sine flyvninger 28. mars 2005, men 30. januar 2008 besluttet styret å avslutte virksomheten. Selskapet hadde en flåte bestående av tre fly av typen Dornier 328-100.
EuroCash

EuroCash er et varehuskonsept for grensehandel med fire varehus i Sverige, nær de mest trafikkerte grenseovergangene. De fire butikkene er lokalisert på Svinesund, i Töcksfors, Eda og Strömstad.

De fire butikkene

Byggingsarbeidet på EuroCash på Svinesund ble påbegynt høsten 1998, og butikken stod ferdig den 6. juli 1999 med et flateinnhold på 3 200m².
28. oktober 2005 ble EuroCash åpnet i Olav Thon Gruppens Töcksfors Shopping Center i Sverige. I tillegg til dette, åpnet også EuroCash' nye godteri– og tobakksbutikk TravelPrice.
Den 30. mars 2006 ble butikk nummer tre i Eda åpnet, og den 3. november 2006 kom enda en, den siste, denne gangen på Oslovägen i Strömstad.

Eiere

EuroCash eies av EuroCash Foods AB, som igjen eies av det norske Conceptor AS, som har forretningskontor  i Asker.
Ixias

Utseende

Middelsstore (vingespenn 45–55 millimeter), lyse sommerfugler. Oversiden er gulhvit eller grønnhvit, bakvingens ytterkant er svart. Ytre del av forvingen er tegnet i svart og rødoransje. Undersiden er gulaktig eller oransje med en rad av rødlige ringer som er hvite inni.

Levevis

Larvene lever på planter i kapers-slekten (Capparis spp, Capparidaceae).
Disse sommerfuglene finnes i ulike habitater, både på savanne og i tørr, løvfellende skog.

Utseende

Slekten er utbredt i det sørlige Asia, fra Arabia i vest til Timor i øst.
Utdanningsspeilet

Utdanningsspeilet er en analyse av grunnskole og videregående opplæring i Norge. Publikasjonen utgis årlig av Utdanningsdirektoratet. Publikasjonen inneholder fakta om grunnopplæringa, læringsutbytte, læringsmiljøet, ressursbruk, elevtall og kvalitetsutvikling i norsk skole.
Anoplophora

Utseende

Middelsstore til store (10-50 millimeter), blanke, svarte trebukker, med flekker eller bånd av hvitt til lysblått. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er avlange med markerte "skuldre". Beina er forholdsvis lange. Mange av artene er oppsiktsvekkende fargerike.

Levevis

Disse billene har larver som lever i død ved av løvtrær, ofte like under barken. 
Noen av artene er alvorlige skadedyr da de borende larvene kan drepe unge trær.

Utbredelse

Gruppen er utbredt i Sørøst-Asia. Enkelte arter har etablert seg i Europa og Nord-Amerika.
Igor de Rachewiltz

Bakgrunn

Igor De Rachewiltz kom fra en polsk adelig familie med szlachtabakgrunn. Hans bestemor var tatar fra Kazan og skal ha nedstammet fra Den gylne horde. 
Igor de Rachewiltz studerte jus i Roma, og fortsatte med studier i orientalske språk i Napoli. Tidlig i 1950-årene fikk han australsk studiestipend.

Sinologi, mongologi

Han tok doktorgrad i kinesisk historie ved Australian National University i Canberra i 1961. Hans doktorarbeid gjaldt Djengis Khans kinesiske sekretær, den lærde Yelü Chucai. 
Hans akademiske virke har for det meste vært i Australia, men han har også forsket i Europa og fullførte prosjekter som mongologene Antoon Mostaert og Henri Serruys ikke rakk å sluttføre før de døde. Blant hans mange verker er en oversettelse i elleve bind av Mongolenes hemmelige historie – det skjedde i perioden 1971–1985. Arbeidet var påbegynt av pater Mostaert. 
I 2007 donerte han sitt personlige bibliotek på rundt 6000 bind til Scheut Memorial Library ved Katholieke Universiteit Leuven. 
Hans forskningsinteresser var Kinas og Mongolias politiske og kulturelle historie på 1200-tallet og 1300-tallet, politiske og kulturelle kontakter mellom øst og vest i samme periode, og sino-mongolsk filologi generelt.
Eucranium

Utseende

Middelsstore (10-15 millimeter), svarte, kraftige skarabider. Hodet er kort og bredt, hos hannen med et par fingeraktige horn på forkanten i midten og gjerne også et par horn på sidene. Pronotum er påfallende stort, mye bredere enn dekkvingene, med fint tannet (krenulert) ytterkant og gjerne med ulike utspring eller horn. Dekkvingene er eggformet rundete, ganske små, ved markerte punktstriper. Artene mangler flygevinger. Beina er nokså lange og kraftig gravebein.

Levevis

Som andre møkkskarabider har disse artene larver som lever av møkk, men de er uvanlige ved at de lever i svært tørre områder og er spesialiserte på å leve av små, tørre møkk-kuler fra ulike ørkendyr. Billene løper omkring på de to bakerste beinparene, tilsynelatende tilfeldig i sik-sak, og plukker opp møkk-kuler som de måtte finne ved hjelp av frambeina.
Større møkk-kuler kan de transportere ved å skubbe dem framover med hodet, men de ruller dem ikke baklengs som de fleste andre møkkskarabider. Møkka transporteres til en gang som billene har gravd ut, der hunnen legger egg på den når den er gravd ned.

Utbredelse

Slekten har en ganske begrenset utbredelse i tørre, høytliggende områder i det vestlige Argentina.
Ischnostomiella

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt i Namibia og Botswana.
Piola

Utseende

Middelsstore, kraftige, gråbrune trebukker. Kroppsformen er kort og bred med markerte "skuldre" på dekkvingene, som er jevnt tilsmalnende bakover fra skuldrene. Antennene er lengre enn kroppen.

Utbredelse

Gruppen er utbredt i Sør-Amerika, fra Colombia til det nordlige Argentina.
Atrichelaphinis

Beskrivelse

Middelsstore, matte gullbasser. På farge er de gjerne brungule med små, brune flekker på dekkvingene.

Utbredelse

Slekten er utbredt i Afrika.
Skru'n som Beckham

Handling

Filmen er en historie om tenåringsjenta «Jesminder 'Jess' Bhamra» (Parminder Nagra), som bor i en forstad ved London, ikke langt fra Heathrow Airport. Hennes foreldre, som er førstegenerasjons innvandrere fra India, forsøker så godt de kan å få henne til å gå på universitetet for å bli lege, og ønsker å arrangere et ekteskap for henne. «Jess» drømmer imidlertid om å bli fotballspiller, og hun er inspirert av en av Englands mest kjente spillere, David Beckham. Hun viser et uvanlig talent for spillet da de spiller kamper i parken mot de lokale guttene.
Mens hun spiller i parken blir «Jess» oppdaget av «Juliette 'Jules' Paxton» (Keira Knightley), stjernespilleren på Hounslow Harriers (et lokalt amatørlag for damer). «Jess» blir veldig glad og takker ja da «Jules» inviterer henne til å bli med på laget, og de to utvikler et sterkt vennskap. Hun utvikler i tillegg et spesielt bånd til lagets trener (Jonathan Rhys-Meyers), en ung mann hvis drømmer om stjernestatus innen fotballen ble knust da han ødela kneet sitt. I mellomtiden går det rykter om at en speider fra Santa Clara University i USA er i London for å se etter spillere til skolens damelag. Den resulterende situasjonen blir en mengde kulturkollisjoner da «Jess», hennes venner både fra den indiske kulturen og fotballen, og hennes familie alle forsøker å få henne til å velge den veien de mener er rett.

Musikk

Filmmusikken inkluderer bhangra, soulmusikk, sanger av Victoria Beckham, Mel C og Texas, og arien Nessun Dorma, fra Puccinis Turandot.

Mottakelse

Filmen var populær blant kinopublikum over hele verden, inkludert i USA, der David Beckham var lite kjent i tiden da filmen ble lansert (filmen gjorde at han ble bedre kjent der).
Kritikkene av filmen var blandede, der enkelte kritikere beskrev filmen som «Billy Elliot med fotball istedenfor ballett», og andre sa at filmen bare fulgte den samme malen innen humor som Mitt store fete greske bryllup.
Gravity Probe B

Gravity Probe B (GP-B) refererer til en satellitt som ble skutt opp i 2004 og prosjektet den er del av. Målet er å teste Albert Einsteins generelle relativitetsteori. Analyse av måledataene pågår fremdeles per februar 2008.
Mikronesialekene 2014

Mikronesialekene 2014 ble arrangert fra 20. til 30. juli 2014 på øya Pohnpei i Mikronesiaføderasjonen. Dette var de åttende Mikronesialekene som ble arrangert.
Naevolus orius

Utseende

En middelsstor (vingespenn ca. 40 millimeter), brun smyger. Forvingene er forholdsvis smale og spisse, med perlemorsaktig hvite flekker. Noen mindre flekker finnes også på bakvingene.

Levevis

De aller fleste har larver på gress eller andre enfrøbladete planter.

Utbredelse

Arten er utbredt fra Mexico i nord til det sørlige Brasil i sør.
Jixi (Xuancheng)

Jixi (kinesisk: 绩溪县, pinyin: Jìxī Xiàn) i Kina er et fylke i provinsen Anhui under byprefekturet Xuancheng. Det har en befolkning på 180.000 og et areal på 1126 kvkm.
Byen Huayang ligger i Jixi. Byen var berømt under Han-dynastiet. Under Tang-dynastiet, i 776, ble Jixi fylke organisert. Blant kjente personer som tilbakefører sine aner til Jixi fylke er Folkerepublikken Kinas tidligere president Hu Jintao og essayisten og sosialreformatoren Hu Shi.

Kulturminner

Forfedrehallen til Hu-slekten i Longchuan (Longchuan Hushi zongci, 龙川胡氏宗祠) står på Folkerepublikken Kinas liste over kulturminner.
II Marine Expeditionary Force

II Marine Expeditionary Force er en av de tre maritime luft-land-operasjonsstyrkene (MAGTF) i det amerikanske marinekorpset, bestående av drøyt 47 000 soldater fra 2nd Marine Division, 2nd Marine Aircraft Wing og 2nd Force Service Support Group. Styrken utgjør hovedkomponenten i og Marine Corps Forces, South (MARFORSOUTH) har hovedkvarter ved Camp Lejeune i Nord-Carolina.
II MEF har tre underliggende maritime luft-land-operasjonsgrupper: 22nd MEU, 24th MEU og 26th MEU.